CELEX: 32015D0621
Language: el
Date: 2015-04-20 00:00:00
Title: Εκτελεστική απόφαση (ΚΕΠΠΑ) 2015/621 του Συμβουλίου, της 20ής Απριλίου 2015, για την εφαρμογή της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού

21.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/63
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2015/621 ΤΟΥ ΣΥΜΒΟΥΛΊΟΥ
   της 20ής Απριλίου 2015
   για την εφαρμογή της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
   Έχοντας υπόψη την απόφαση 210/656/ΚΕΠΠΑ του Συμβουλίου, της 29ης Οκτωβρίου 2010, σχετικά με την ανανέωση των περιοριστικών μέτρων κατά της Ακτής Ελεφαντοστού (1), και ιδίως το άρθρο 6 παράγραφοι 1 και 2,
   Εκτιμώντας τα ακόλουθα:
   
               (1)
            
            
               Στις 29 Οκτωβρίου 2010 το Συμβούλιο εξέδωσε την απόφαση 2010/656/ΚΕΠΠΑ.
            
         
               (2)
            
            
               Το Συμβούλιο διενήργησε επανεξέταση των μέτρων που αναφέρονται στο στοιχείο β) του άρθρου 4 παράγραφος 1 και στο στοιχείο β) του άρθρου 5 παράγραφος 1 της απόφασης 2010/656/ΚΕΠΠΑ, σύμφωνα με το άρθρο 10 παράγραφος 3 αυτής.
            
         
               (3)
            
            
               Το Συμβούλιο αποφάσισε ότι η εφαρμογή των μέτρων που αναφέρονται στο στοιχείο β) του άρθρου 4 παράγραφος 1 και στο στοιχείο β) του άρθρο 5 παράγραφος 1 πρέπει να διατηρηθούν για πέντε από τα πρόσωπα που περιλαμβάνονται στον κατάλογο.
            
         
               (4)
            
            
               Μετά την απόφαση του Γενικού Δικαστηρίου της Ευρωπαϊκής Ένωσης, της 14ης Ιανουαρίου 2015, στην υπόθεση T-406/13 (2) ακυρώθηκε η εκτελεστική απόφαση 2014/271/ΚΕΠΠΑ (3), που εφαρμόζει την απόφαση 2010/656/ΚΕΠΠΑ στον βαθμό που αφορά τον κ. Marcel Gossio. Συνεπώς, η καταχώριση του κ. Marcel Gossio πρέπει επίσης να διαγραφεί από το παράρτημα IΙ της απόφασης 2010/656/ΚΕΠΠΑ.
            
         
               (5)
            
            
               Στις 26 Φεβρουαρίου 2015 η επιτροπή κυρώσεων, η οποία συστάθηκε σύμφωνα με την απόφαση 1572 (2004) του Συμβουλίου Ασφαλείας των Ηνωμένων Εθνών, όσον αφορά την Ακτή Ελεφαντοστού, διέγραψε τον Pascal Affi N'Guessan από τον κατάλογο των προσώπων που υπόκεινται στα μέτρα των παραγράφων 9 και 12 της απόφασης 1572 (2004). Η καταχώριση για το πρόσωπο αυτό πρέπει να διαγραφεί από το παράρτημα I της απόφασης 2010/656/ΚΕΠΠΑ.
            
         
               (6)
            
            
               Επιπλέον, η επιτροπή κυρώσεων επικαιροποίησε άλλες καταχωρίσεις για τα πρόσωπα που υπόκεινται στα μέτρα των παραγράφων 9 και 12 της απόφασης 1572 (2004) του Συμβουλίου Ασφαλείας των Ηνωμένων Εθνών.
            
         
               (7)
            
            
               Θα πρέπει συνεπώς να τροποποιηθεί αναλόγως ο κατάλογος των προσώπων που υπόκεινται στα περιοριστικά μέτρα των παραρτημάτων I και ΙΙ της απόφασης 2010/656/ΚΕΠΠΑ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης 2010/656/ΚΕΠΠΑ αντικαθίσταται από το παράρτημα I της παρούσας απόφασης.
   Άρθρο 2
   Το παράρτημα II της απόφασης 2010/656/ΚΕΠΠΑ τροποποιείται σύμφωνα με το παράρτημα II της παρούσας απόφασης.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 20 Απριλίου 2015.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  ΕΕ L 285 της 30.10.2010, σ. 28.
   
      (2)  Απόφαση της 14ης Ιανουαρίου 2015 στην υπόθεση T-406/13, Gossio v Council.
   
      (3)  Εκτελεστική απόφαση του Συμβουλίου 2014/271/ΚΕΠΠΑ, της 12ης Μαΐου 2014, που εφαρμόζει την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (ΕΕ L 138 της 13.5.2014, σ. 108).
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ I
            
               Κατάλογος των προσώπων που αναφέρονται στο άρθρο 4 παράγραφος 1 στοιχείο α) και στο άρθρο 5 παράγραφος 1 στοιχείο α)
            
            1.   Όνομα: CHARLES BLÉ GOUDÉ
            Τίτλος: δεν υπάρχει. Ονομασία: δεν υπάρχει. Ημερ. γέννησης: 1.1.1972. Τόπος γέννησης: α) Guibéroua, Gagnoa, Ακτή Ελεφαντοστού· β) Niagbrahio/Guiberoua, Ακτή Ελεφαντοστού· γ) Guiberoua, Ακτή Ελεφαντοστού. Παρωνύμια καλής ποιότητας: α) Génie de kpo, β) Gbapé Zadi. Παρωνύμιο χαμηλής ποιότητας: Général. Ιθαγένεια: Ακτής Ελεφαντοστού. Αριθ. διαβατηρίου Ακτής Ελεφαντοστού: α) 04LE66241, εκδόθηκε στις 10.11.2005 στην Ακτή Ελεφαντοστού (ημερομηνία λήξης: 9.11.2008)· β) AE/088 DH 12, εκδόθηκε στις 20.12.2002 στην Ακτή Ελεφαντοστού (ημερομηνία λήξης: 11.12.2005)· γ) 98LC39292, εκδόθηκε στην Ακτή Ελεφαντοστού (ημερομηνία λήξης: 23.11.2003). Εθνικός αριθμός ταυτοποίησης: δεν υπάρχει. Διεύθυνση: α) Yopougon Selmer, Bloc P 170, Αμπιτζάν, Ακτή Ελεφαντοστού· β) c/o Hotel Ivoire, Αμπιτζάν, Ακτή Ελεφαντοστού· γ) Cocody (προάστιο), Αμπιτζάν, Ακτή Ελεφαντοστού (διεύθυνση που δηλώθηκε στο ταξιδιωτικό έγγραφο αριθ. C2310421 το οποίο εξέδωσε η Ελβετία στις 15.11.2005 και ισχύει μέχρι τις 31.12.2005). Ημερομηνία καταχώρισης: 7.2.2006.
            
               Άλλες πληροφορίες
            
            Συνοπτική έκθεση των λόγων καταχώρισης: Ηγέτης των COJEP (“Νέοι πατριώτες”)· επανειλημμένες δημόσιες δηλώσεις υπέρ βιαιοτήτων κατά των εγκαταστάσεων και του προσωπικού των Ηνωμένων Εθνών, και κατά των ξένων· καθοδήγηση παραστρατιωτικών ομάδων και συμμετοχή σε βιαιοπραγίες τους, περιλαμβανομένων ξυλοδαρμών, βιασμών και εξωδικαστικών εκτελέσεων· προσπάθειες εκφοβισμού των Ηνωμένων Εθνών, της Διεθνούς Ομάδας Εργασίας (IWG), της αντιπολίτευσης και του ανεξάρτητου τύπου· δολιοφθορά διεθνών ραδιοσταθμών· παρεμπόδιση της δράσης της IWG, της Επιχείρησης των Ηνωμένων Εθνών στην Ακτή Ελεφαντοστού (UNOCI), των γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).
            3.   Όνομα: EUGÈNE N'GORAN KOUADIO DJUÉ
            Τίτλος: δεν υπάρχει. Ονομασία: δεν υπάρχει. Ημερ. γέννησης: α) 1.1.1966· β) 20.12.1969. Τόπος γέννησης: Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού. Αριθ. διαβατηρίου Ακτής Ελεφαντοστού: 04 LE 017521 έκδοση: 10.2.2005 (ημερομηνία λήξης: 10.2.2008). Εθνικός αριθμός ταυτοποίησης: δεν υπάρχει. Διεύθυνση: δεν υπάρχει. Ημερομηνία καταχώρισης: 7.2.2006.
            
               Άλλες πληροφορίες
            
            Συνοπτική έκθεση των λόγων καταχώρισης: Ηγέτης της Ένωσης Πατριωτών για την Πλήρη Απελευθέρωση της Ακτής Ελεφαντοστού (UPLTCI). Επανειλημμένες δημόσιες δηλώσεις υπέρ βιαιοτήτων κατά των εγκαταστάσεων και του προσωπικού των Ηνωμένων Εθνών, και κατά των ξένων· καθοδήγηση παραστρατιωτικών ομάδων και συμμετοχή σε βιαιοπραγίες τους, περιλαμβανομένων ξυλοδαρμών, βιασμών και εξωδικαστικών εκτελέσεων· παρεμπόδιση της δράσης της IWG, της UNOCI, των γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).
            4.   Όνομα: MARTIN KOUAKOU FOFIÉ
            Τίτλος: δεν υπάρχει. Ονομασία: δεν υπάρχει. Ημερ. γέννησης: 1.1.1968. Τόπος γέννησης: BOHI, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού. Διαβατήριο: Ακτής Ελεφαντοστού, αριθ.: δεν υπάρχει. Εθνικός αριθμός ταυτοποίησης: α) 2096927, εκδόθηκε στις 17.3.2005 στην Μπουρκίνα Φάσο· β) CNB N.076, εκδόθηκε στις 17.2.2003 στην Μπουρκίνα Φάσο (Πιστοποιητικό Ιθαγένειας Μπουρκίνα Φάσο)· γ) 970860100249, εκδόθηκε στις 5.8.1997 στην Ακτή Ελεφαντοστού (ημερομηνία λήξης: 5.8.2007). Διεύθυνση: δεν υπάρχει. Ημερομηνία καταχώρισης: 7.2.2006.
            
               Άλλες πληροφορίες
            
            Όνομα πατρός: Yao Koffi FOFIE. Όνομα μητρός: Ama Krouama KOSSONOU.
            Συνοπτική έκθεση των λόγων καταχώρισης: Επιδεκανέας, διοικητής Νέων Δυνάμεων, τομέας Korhogo. Δυνάμεις υπό τη διοίκησή του εμπλέκονται σε στρατολόγηση ανηλίκων, απαγωγές, επιβολή καταναγκαστικής εργασίας, σεξουαλική κακοποίηση γυναικών, αυθαίρετες συλλήψεις και εξωδικαστικές εκτελέσεις, κατά παράβαση των συμβάσεων για τα δικαιώματα του ανθρώπου και του διεθνούς ανθρωπιστικού δικαίου· παρεμπόδιση της δράσης της IWG, της UNOCI, γαλλικών δυνάμεων και της ειρηνευτικής διαδικασίας όπως ορίζεται από την απόφαση 1643 (2005).
            5.   Όνομα: LAURENT GBAGBO
            Τίτλος: δεν υπάρχει. Ονομασία: δεν υπάρχει. Ημερ. γέννησης: 31.5.1945. Τόπος γέννησης: Gagnoa, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού. Αριθ. διαβατηρίου Ακτής Ελεφαντοστού: δεν υπάρχει. Εθνικός αριθμός ταυτοποίησης: δεν υπάρχει. Διεύθυνση: δεν υπάρχει. Ημερομηνία καταχώρισης: 30.3.2011.
            
               Άλλες πληροφορίες:
            
            Συνοπτική έκθεση των λόγων καταχώρισης: Πρώην πρόεδρος της Ακτής Ελεφαντοστού: παρακώλυση της διαδικασίας ειρήνευσης και συμφιλίωσης, άρνηση του αποτελέσματος των προεδρικών εκλογών.
            6.   Όνομα: SIMONE GBAGBO
            Τίτλος: δεν υπάρχει. Ονομασία: δεν υπάρχει. Ημερ. γέννησης: 20.6.1949. Τόπος γέννησης: Moossou, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού. Αριθ. διαβατηρίου Ακτής Ελεφαντοστού: δεν υπάρχει. Εθνικός αριθμός ταυτοποίησης: δεν υπάρχει. Διεύθυνση: δεν υπάρχει. Ημερομηνία καταχώρισης: 30.3.2011.
            
               Άλλες πληροφορίες:
            
            Συνοπτική έκθεση των λόγων καταχώρισης: πρόεδρος της Κοινοβουλευτικής Ομάδας του Λαϊκού Μετώπου της Ακτής Ελεφαντοστού (FPI): συμμετοχή στην παράνομη κυβέρνηση του κ. GBAGBO, παρακώλυση της διαδικασίας ειρήνευσης και συμφιλίωσης, υποκίνηση του κοινού στο μίσος και στη βία.
            8.   Όνομα: DÉSIRÉ TAGRO
            Τίτλος: δεν υπάρχει Ονομασία: δεν υπάρχει. Ημερ. γέννησης: 27.1.1959. Τόπος γέννησης: Issia, Ακτή Ελεφαντοστού. Παρωνύμιο καλής ποιότητας: δεν υπάρχει. Παρωνύμιο χαμηλής ποιότητας: δεν υπάρχει. Ιθαγένεια: Ακτής Ελεφαντοστού. Αριθ. διαβατηρίου Ακτής Ελεφαντοστού: AE 065FH 08. Εθνικός αριθμός ταυτοποίησης: δεν υπάρχει. Διεύθυνση: δεν υπάρχει. Ημερομηνία καταχώρισης: 30.3.2011.
            
               Άλλες πληροφορίες:
            
            Πέθανε στις 12.4.2011 στο Αμπιτζάν.
            Συνοπτική έκθεση των λόγων καταχώρισης: Γενικός γραμματέας στη λεγόμενη “προεδρία” του κ. Gbagbo: συμμετοχή στην παράνομη κυβέρνηση του κ. Gbagbo, παρεμπόδιση της ειρηνευτικής και συμφιλιωτικής διαδικασίας, απόρριψη των αποτελεσμάτων των προεδρικών εκλογών, συμμετοχή σε βίαιη καταστολή λαϊκών εξεγέρσεων.»
         
      
   
   
      ΠΑΡΑΡΤΗΜΑ II
      Η καταχώριση του κάτωθι προσώπου στο παράρτημα II της απόφασης 2010/656/ΚΕΠΠΑ διαγράφεται:
      Marcel GOSSIO.